पाएं अपने शहर की ताज़ा ख़बरें और फ्री ई-पेपरडाउनलोड करें
बिजली विभाग ने कोरोना वायरस के बढ़ते संक्रमण के मद्देनजर सतर्कता बरतते हुए बिजली उपभोक्ताओं को बिल जमा करने में किसी भी तरह की असुविधा से बचने को लेकर बकाया बिल का जमा काउंटर सुबह 7 से 11 बजे तक खोलने का निर्णय लिया है। ऐहतियात के तौर पर बिहार सरकार द्वारा लागू लॉकडाउन के मद्देनजर गाईड लाइन के अनुपालन की दिशा में उपभोक्ताओं की सुरक्षा के मद्देनजर उक्त कदम उठाए जाने की जानकारी दी गई है। विभाग की एसडीई कोमल कुमारी ने कहा कि उपभोक्ता अपना बिजली बिल ऑनलाइन भी जमा कर सकते हैं। उन्होंने ऑनलाइन बिल जमा करने पर कंपनी के द्वारा छूट की राशि को 2.50 से बढ़ा कर 3.50 फीसदी कर दिए जाने एवं इसका सीधा लाभ उपभोक्ताओं को बिल जमा करने के बाद मिलने की जानकारी दी। उन्होंने लॉकडाउन के दौरान बिजली उपभोक्ताओं को अपना बिजली बिल जमा करने में हो रही असुविधा को देखते हुए कलेक्शन काउंटर सुबह सात से ग्यारह बजे तक खोलने का निर्णय लिया जाने तथा बिल जमा करने के दौरान कोरोना सतर्कता के साथ साथ मास्क, सेनिटाइजर एवं सोशल डिस्टेंसिंग का अनुपालन को अनिवार्य बताया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn